पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना का कहर बढ़ता ही जा रहा है। हालांकि चिकित्सा विभाग पॉजिटिव केस के आंकड़ों में गड़बड़झाला कर संक्रमितों की संख्या कम दिखा रहा है। जिला अस्पताल में भी रोजाना आधा दर्जन से ज्यादा संक्रमितों की मौत हो रही है। इसके बावजूद महामारी के दौर में आंकड़ों का खेल कर जनता को भ्रमित किया जा रहा है। चिकित्सा विभाग द्वारा वर्ष 2020 से अब तक जिले में कुल 40 लोगों की मौत होना बताया गया है। जबकि मौत का आंकड़ा विभाग द्वारा घोषित आंकड़े से दोगुना है। जिले में सोमवार को 1178 सैंपलिंग में से 367 पॉजिटिव के सामने आए हैं। इसके साथ ही जिले में कुल पॉजिटिव केस की संख्या 2393 पहुंच गई है। ब्लॉक वार बात करें तो दौसा शहर में 112, बांदीकुई में 35, लालसोट में 54, सिकराय में 57 व महवा में 1 पॉजिटिव केस आया है। दौसा शहर की अधिकांश कॉलोनियों के साथ-साथ जिले के गांवों में भी संक्रमित बढ़ रहे हैं।
सांसद ने उपकरण खरीद के लिए 1.30 करोड़ दिए
इधर दौसा सांसद जसकौर मीणा ने अपने लोकसभा क्षेत्र के दौसा जिला अस्पताल समेत 22 अन्य सामुदायिक स्वास्थ्य केंद्र व प्राथमिक स्वास्थ्य केंद्र के लिए 1.30 करोड़ रुपए की स्वीकृति जारी की है। सांसद द्वारा जारी राशि से वेंटिलेटर, ऑक्सीजन कंस्ट्रेटर, ऑक्सीजन सिलेंडर, नेब्यूलाइजर, पल्स ऑक्सीमीटर, थर्मल स्कैनर आदि चिकित्सा उपकरणों की खरीद की जाएगी। सांसद ने सभी आठ विधानसभा क्षेत्रों में इन चिकित्सा उपकरणों की खरीद के लिए दौसा, जयपुर व अलवर कलेक्टर को पत्र लिखकर मुख्य चिकित्सा एवं स्वास्थ्य अधिकारी दौसा को कार्यकारी एजेंसी नियुक्त किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn